વિપક્ષ કોંગ્રેસની અવસ્થા તો નબળી ગાયને બગાઈઓ ઝાઝી જેવી છે, પણ હવે તો શિસ્તબદ્ધ ગણાતા ભાજપમાં પણ નીતિનભાઈને પગલે પગલે રૂસણે બેસનારા ધારાસભ્યોની સંખ્યા ઓછી નથી. વિધાનસભાના કુલ ધારાસભ્યો ૧૮૨ છે. એમાંથી ૧૫ ટકાને જ પ્રધાનપદાં કે સંસદીય સચિવના હોદ્દા આપી શકાય. અત્યાર લગી ભાજપના કુલ ૯૯ સભ્યોમાંથી ૨૦ જણાને કેબિનેટ પ્રધાન અને રાજ્યકક્ષાના પ્રધાન બનાવાયા છે. સાતથી આઠ ધારાસભ્યોને પ્રધાનમંડળમાં સમાવી શકાય. એમાં એક વિધાનસભાના અધ્યક્ષ અને ત્રણ દંડક ગણવામાં આવે તો માંડ ૪ ધારાસભ્યોને પ્રધાનપદું કે સંસદીય સચિવનું પદ આપી શકાય.